Nil Sorskij

Nil Sorskij (vlastné meno: Nikolaj Majkov alebo Nil(?) Fedorovič(?) Majkov; * asi 1433† 7. máj 1508) bol ruský mních a hesychasta, editor a autor asketických spisov. Predstaviteľ nesťažateľov.

 Životopis 
Presné okolnosti Nilovho živote nie sú známe. Nie je isté, či o ňom bola napísaná legenda. Podľa povestí zhorela počas tatárskeho vpádu do pustovní v roku 1538.

K pôvodu, ktorý siaha až k Nilovi sa hlásil ruský šľachtický rod Majkovových, ale táto skutočnosť nie je istá. Nil sám pochádzal z moskovskej šľachtickej rodiny. Pravdepodobne pôsobil v Moskve ako opisovač kníh. Mníchom sa stal v ranom veku v monastieri svätého Cyrila pri Belojom ozere, kde bol pod vedením starca Paisija Jaroslava.

V rokoch 1465-1468 podnikol cestu na Athos a iných stredísk pravoslávia (Svätá zem, konštantínopolské kláštory), ktorá v tých časoch nebola vzácnosťou a zoznámil sa tam s učením a praxou hesychazmu. Čerpal z hesychastických otcov ako: Ján Kassián, Ján Klimak, Izák Sýrsky, Gregor Sinaita, Symeón Nový Teológ či Nil Sinajský a Bazil Veľký.

Po návrate založil skit neďaleko (15 verst) monastiera svätého Cyrila pri rieka Sora. Nil sa hlásil k nesťažateľstvu. V rou 1490 a 1503 sa zúčastnil na snemoch ruskej cirkvi, ktoré sa zaoberali herézou židovstvujúcich a vlastníctvom majetku kláštorov. V prípade heretikov zastával umiernené postoje a hlásal rehoľnú chudobu, v sporoch o vplyv nad cirkvou bol proti zasahovaniu cára do cirkevných záležitostí.

 Dielo 
 Устав (Ustav; dosl. Rukoväť)
 Предание (Predanije; dosl. Odkaz Nila)
 Молитва (Molitva)
 Завещание (Zaveščanije)
 listy 

 Vplyv 
Spolu so Sergejom Radonežským formoval spiritualitu smerom k hesychazmu, jeho texty „predstavujú prekvapujúci príklad absolútnej vernosti byzantskej hesychastickej tradícii a zároveń pozoruhodnej duchovnej jednoduchosti“.

Georgij Vasilievič Florovskij: „Sv. Nil bol predovšetkým mlčanlivý, nemal potrebu hovoriť a učiť. Nebol ani mysliteľom, ani spisovateľom, ani teológom. Do dejín vstupuje hlavne ako starec alebo učiteľ, učiteľ mlčanlivosti, učiteľ a vodca v konaní rozumu, v duchovnom živote. U Nila nenájdeme nič nové - v porovnaní so všeobecnou kontempelatívnou tradíciou Grécka a Byzancie, v porovnaní s Filokaliou. Nie je vždy jednoduché rozpoznať a určiť jeho vlastné myšlienky v nepretržitom prúde citátov a odkazov.“ … „Nila Sorského môžeme úplne a celkom pochopiť jedine z pohľadu asketicko-kontempelatívnej starobylej tradície byzantskej cirkvi“.

Sprvu bol uctievaný ako miestny svätec, do oficiálneho kalendára svätcov bol pridaný až v moderných časoch (1903). V Rusku bolo jeho dielo cenené starcami z Optimskej pustovne v 19. storočí a za ich účasti (starec Makarij) bolo aj vydávané.

 Zoznam diel preložených do češtiny 
  (preklad diela Предание, dosl. Odkaz Nila)

 Zdroje 

 Ďalšia literatúra 










 Pozri aj 
 Josif Volockij
 nesťažateľstvo
 osifliáni
 Vassian Kosoj
 Filokalia

 Iné projekty 

 Externé odkazy 


Kategória:Narodenia v 1433
Kategória:Úmrtia 7. mája
Kategória:Úmrtia v 1508
Kategória:Ruskí pravoslávni svätci